钦定古今图书集成/历象汇编/岁功典/第008卷 > 《渔父四时歌》周必大
## 钦定古今图书集成/历象汇编/岁功典/第008卷 > 《渔父四时歌》周必大

三湘七泽云连水。短棹意行无远迩。江花时傍绿蓑
飞，水鸟忽随清唱起。醉从欢呼踏浪儿。《鲔可》《鲙？分》秔
可炊。芳草从教天样远。都无闲恨寄萋迷，碧桃几片
来何处。试访秦人武陵路。

“朝霞沈绮”乌鹊惊，钓车徐理桹一鸣。夕蟾散金鸥鹭
浴，乘流荡桨清江曲。行人亭午汗如流，绿阴浓处杙
扁舟。丝纶卷尽身无事，日长睡足风飕飕。觉来一觞
仍起舞，未信人间有炎暑。

“世人只咏江如练，此景何曾眼中见。”露零月白人已眠，万顷风光侬自占。莼鲈况复生计优，酒醒还醉馀
何求。有时闲看飞鸿字，斜倚高竿不掉头。晓来谁误
招招渡，一笑夤缘苇间去。

白浪粘天云覆地，津人断渡征人喟。欲矜好手傲风
波，故把扁舟恣游戏。雪蓑不博狐白裘，尺寸之肤煖
即休。卖鱼得钱沽美酒，翁媪儿孙交劝酬。田家禾熟
疲输送，乐哉篷底华胥梦。